
Temeljem članka 6. Odluke o osnivanju Kulturnog vijeća Osječko-baranjske županije ("Županijski glasnik" broj 13/04. i 1/10.) i Zaključka Komisije za izbor i imenovanja Skupštine Osječko-baranjske županije od ___________ 2021. godine, objavljuje se

J A V N I   P O Z I V


za predlaganje članova Kulturnog vijeća


Osječko-baranjske županije

Prema Zakonu o kulturnim vijećima ("Narodne novine" broj 48/04., 44/09. i 68/13.) i Odluci o osnivanju Kulturnog vijeća Osječko-baranjske županije (''Županijski glasnik'' broj 13/04. i 1/10.), Skupština Osječko-baranjske županije imenuje članove Kulturnog vijeća Osječko-baranjske županije na vrijeme od četiri godine.


Cilj osnivanja Kulturnog vijeća Osječko-baranjske županije je unaprjeđivanje, očuvanje, zaštita te poticanje i promicanje profesionalnog kulturnog i umjetničkog stvaralaštva, kulturnog amaterizma i alternativnog stvaralaštva, posebice stvaralaštva mladih te promicanje potreba u kulturi i umjetnosti nacionalnih manjina s područja Osječko-baranjske županije u zemlji i inozemstvu u skladu sa zakonom.


Radi pripreme prijedloga za imenovanje članova Kulturnog vijeća Osječko-baranjske županije, pozivaju se kulturne institucije i udruge, umjetnici i kulturni djelatnici, kao i drugi zainteresirani, da podnesu pisane i obrazložene prijedloge kandidata za izbor 11 članova Kulturnog vijeća Osječko-baranjske županije iz sljedećih djelatnosti:
-
zaštita kulturne baštine i arhivska djelatnost,

-
izdavačka i knjižničarska djelatnost te književne manifestacije,

-
likovna i muzejsko-galerijska djelatnost,

-
glazbena, filmska i multimedijska djelatnost,

-
kazališna djelatnost,

-
programa koji potiču kulturu mladih i alternativnu kulturu,

-
kulturno-umjetničkog amaterizma i

-
međunarodne kulturne suradnje.


Prema članku 5. Odluke o osnivanju Kulturnog vijeće Osječko-baranjske županije, za članove Kulturnog vijeća imenuju se kulturni djelatnici i umjetnici koji svojim dosadašnjim dostignućima i poznavanjem problema vezanih za utvrđivanje i provedbu kulturne politike mogu pridonijeti ostvarivanju ciljeva zbog kojih je Kulturno vijeće Osječko-baranjske županije osnovano.


Obrazložene prijedloge kandidata za članove Kulturnog vijeće Osječko-baranjske županije, s životopisom, koji sadrži podatke vezane uz dosadašnja dostignuća i poznavanje problema vezanih za utvrđivanje i provedbu kulturne politike predloženog kandidata kojima može pridonijeti ostvarivanju ciljeva zbog koji je Kulturno vijeće Osječko-baranjske županije osnovano, i priloženim izjavama kandidata o prihvaćanju kandidature, treba podnijeti Skupštini Osječko-baranjske županije putem Komisije za izbor i imenovanja najkasnije do 19. veljače 2021. godine na adresu: Osječko-baranjska županija, s naznakom ''za Komisiju za izbor i imenovanja'', 31 000 Osijek, Županijska 4. Obrasci izjava kandidata dostupni su u Tajništvu Županije (Osijek, Trg Ante Starčevića 2) i u oglasniku na internetskim stranicama Osječko-baranjske županije.

Ovaj Javni poziv bit će objavljen u ''Glasu Slavonije'' i na internetskim stranicama Osječko-baranjske županije 1. veljače 2021. godine. 
